stanford-oval/wikipedia huggingface dataset:
Tajua Mut! -toimintamalli
Taustaa

Tajua Mut! -toiminnan taustalla on hollantilainen monialaisen yhteistyön malli, jota alettiin käyttää vuonna 1998 Rotterdamin kaupungissa. Vuonna 2010 se tuli lakisääteiseksi kaikissa Hollannin kunnissa. Sitra toi toimintamallin Suomeen osana vuonna 2013 käynnistynyttä syrjäytymisen ehkäisyyn tähtäävää Nuoren tilannekuva -hankekokonaisuutta.
Sitran koordinoimissa piloteissa on kehitetty uusi, Suomen kulttuuriin ja lainsäädäntöön soveltuva versio. Ensimmäinen pilotti aloitettiin kesällä 2013 Mikkelissä, jossa Tajua Mut! koskee 13–28-vuotiaita nuoria. Pilotoinnin positiivisten kokemusten myötä Mikkelin kaupunki vakinaisti toimintamallin osaksi nuorten ohjaus- ja neuvontapalvelu Olkkarin toimintaa.
Toinen pilotti käynnistyi keväällä 2014 Espoossa. Siellä toimintamallin piirissä ovat 9–28-vuotiaat lapset ja nuoret. Toimintamalli on vakinaistettu Espoossa osaksi nuorten kanssa tehtävää työtä. Vuoden 2015 alussa pilotointi alkoi Keravalla ja Riihimäki käynnisti vuoden 2016 alkupuolella neljännen pilotin. Toiminta on vakinaistettu myös Riihimäellä ja Keravalla.
Tuusula otti toimintamallin käyttöön vuonna 2017 ja Nivala vuonna 2018. Kerava koordinoi Tajua Mut! -toimintamallin kansallisen levittämisen hanketta vuosina 2017-2018.
Tajua Mut! -toimintamallin vaiheet

Kun nuoria työssään kohtaava ammattilainen huolestuu nuoresta, hän ottaa huolensa puheeksi nuoren kanssa. Jos keskustellessa ammattilainen arvioi  nuoren tarvitsevan tukea, jota hän itse ei pysty tarjoamaan, ammattilainen kertoo mikä Tajua Mut! toimintamalli on ja kysyy lupaa nuoren yhteystietojen lähettämiseen etsivälle nuorisotyöntekijälle toimintamallin avulla. Jos nuori antaa luvan, ammattilainen kirjaa tietojärjestelmään sen nuoren yksilöinti- ja yhteystiedot. Huolen syytä ei merkitä järjestelmään. Ilmoituksen tehnyt ammattilainen voi seurata tietojärjestelmästä vain itse tekemiään ilmoituksia. Hän voi tarvittaessa jatkaa ilmoituksen kestoa tai poistaa sen. Hän ei kuitenkaan voi katsoa tietojärjestelmästä muiden tekemiä liputuksia tai etsiä yksittäisen lasten tai nuorten tietoja.
Etsivä nuorisotyöntekijä vastaa tietojärjestelmään tulevien yhteydenottopyyntöjen seuraamisesta. Hän ottaa nuoreen yhteyttä viikon sisällä yhteydenottopyynnön lähetyksestä, ensisijaisesti puhelimitse.
Nuoren oma näkemys tilanteesta ja ratkaisumahdollisuuksista on keskeinen.
Lisätietoa: Ennakointidialogit verkostoyhteistyössä  (Terveyden ja hyvinvoinnin laitos).
Vaikutukset ja kehittämisehdotuksia

1. Tajua Mut! -toimintamalli tarjoaa nuorelle tukea ja palveluohjauksen yhden tahon koordinoimana. Nuoren ei tarvitse itse tuntea palveluverkostoa eli löytää oikeaa tahoa hänen tilanteensa ratkaisemiseksi ja tuen saamiseksi. Avun saaminen helpottuu ja palvelusta toiseen pompottelu vähenee.
2. Toimintamalli auttaa löytämään myös ne lapsen tai nuoren kanssa työskentelevät henkilöt, jotka eivät vielä kuulu ammattilaisen olemassa olevaan verkostoon. Kun jokainen ammattilainen ei tapaa lasta tai nuorta erikseen, vaan tiedonkulku ja tietoisuus eri tahoista nuoren asian ympärillä paraneeu, voidaan välttää päällekkäistä työtä.
3. Tajua Mut! -toimintamalli mahdollistaa julkisen, yksityisen ja kolmannen sektorin välisen yhteistyön tavalla, joka ei ole sidoksissa yksittäisen kunnan organisaatiorakenteeseen.
4. Toimintamalli tarjoaa ammattisille työkalun auttaa nuorta myös siinä tapauksessa, että nuoren tarvitsema tuki tai palvelu ei olisi heille tuttu tai he eivät tuntisi tahoa jonka puoleen nuoren kannattaisi kääntyä.  Etsivä nuorisotyö hoitaa jatkokoordinoinnin ja ohjauksen nuorta tukien.
4. Tajua Mut! -toimintamallin painopiste on varhaisen vaiheen tuessa, jonka avulla voidaan ennaltaehkäistä vakavampia ongelmia ja syrjäytymistä. Ennaltaehkäisevät ja varhaisen vaiheen palvelut ovat tutkitusti myös kustannustehokkaampia kuin korjaavat toimenpiteet. Varsinkin syrjäytymisen ehkäisemisen kustannusvaikutukset ovat merkittävät.
5. Nuorisotutkimusseuran selvityksen mukaan toimintamallin käytön haasteeksi voi nousta nuorten parissa toimivien viranomaisten houkutteleminen sen aktiivikäyttäjiksi. Tähän kiinnitetään huomiota koulutuksissa.
6. Espoon hanke osoitti, että puheeksi ottamiseen tulee järjestää koulutusta. Koulutuksissa on palautteen jälkeen painotettu puheeksi ottamisen menetelmiä.
7. Nuorisotutkimusseuran selvityksessä ehdotetaan, että halukkaat huoltajat tulisi sitoa entistä tiiviimmin osaksi verkostoyhteistyötä ja pohtia järjestelmän ulottamista osaksi perhetyötä sekä perheiden tukea.
Aiheesta muualla

Huolten puheeksi ottamisen menetelmä, Terveyden ja hyvinvoinnin laitos (verkkosivu) (Arkistoitu – Internet Archive)
Ennakointidialogit verkostoyhteistyössä, Terveyden ja hyvinvoinnin laitos (verkkosivu) (Arkistoitu – Internet Archive)
Tukiainen Henna (blogi): Mikä lasten ja nuorten palveluissa mättää? – Kyllä mua saa auttaa
Tukiainen Henna (blogi): Tajua Mut! Kolme pointtia nuorten syrjäytymisen ehkäisemiseksi
Tajua Mut! – moniammatillista yhteistyötä nuorten avuksi
Tajua Mut! Espoossa (Arkistoitu – Internet Archive)
Video: Tajua Mut! – lasten ja nuorten auttaminen on yhteinen asia
Espoon Tajua Mut! -hankkeen esittelyvideo
Tajua Mut! Mikkelissä (Arkistoitu – Internet Archive)
Keravan Tajua Mut! -hanke (Arkistoitu – Internet Archive)
Riihimäen Tajua Mut! -hanke (Arkistoitu – Internet Archive)
Maija Aalto: Espoo alkaa ilmoittaa jos nuorella on ehkä hätä  4.9.2014. Helsingin Sanomat. Arkistoitu 7.10.2015. Viitattu 5.10.2015.
Maija Aalto: Koulu katkesi paniikkihäiriöön, mutta nyt Seppo Boström opiskelee taas – Kerava oppi löytämään ongelmaiset nuorensa  19.2.2016. Helsingin Sanomat. Arkistoitu 21.3.2016. Viitattu 16.3.2016.
Länsi-Savo: Lähes 80 nuoresta ilmaistu huoli liputtamalla Mikkelissä (Arkistoitu – Internet Archive)
Aikuiset liputtavat nyt huolensa Mikkelin nuorista (Arkistoitu – Internet Archive)
Reference Index for Youth at Risk, Netherlands Youth Institute
https://www.tajuamut.fi/ (Arkistoitu – Internet Archive)
Tommi Liuhala

Tuomo Antero "Tommi" Liuhala (s. 1946) on suomalainen musiikkituottaja, musiikkitoimittaja, sanoittaja, televisiokäsikirjoittaja, juontaja sekä mainos- ja viestintäyrittäjä.
Liuhala toimi Ilta-Sanomien musiikkitoimittajana, kun hänet vuonna 1975 nimitettiin Musiikki-Fazerin uuden Hi-Hat-levymerkin tuottajaksi. Musiikkituottajan urallaan hän on tuottanut muun muassa Seppo Närhen, Mikko Alatalon, Heikki Sarmannon, Jukka Linkolan, Juice Leskisen, Tapani Kansan, Broadcast-yhtyeen ja Edu Kettusen levytyksiä. Hänellä oli eräässä vaiheessa myös oma äänitysstudio.
Yleisradiossa Tommi Liuhala on toimittanut, käsikirjoittanut ja juontanut muun muassa Iltatähteä, Pori Jazz -festivaaleilta tuotettuja ohjelmia sekä yhteislauluohjelmaa Tammerkosken sillalla. Käsikirjoittajana hän on toiminut Yle TV2:n sarjoissa Mansikkapaikka, Laulava sydän ja Ikimuistoinen. Radiossa Liuhala on juontanut muun muassa Onnenpäiviä, Mestarien aamiaista ja Tampereen Radion ohjelmasarjaa Jambalaya.
Tiedottajana Tommi Liuhala on toiminut musiikkialan messuilla ja April Jazz -festivaaleilla, United Pictures Internationalilla. Hän on ollut myös mainostoimisto Private Eyen yhteyspäällikkönä ja copywriterina, ja nykyisin hänellä on Tom Mix -niminen viestintäyritys yhdessä Mikko Peltolan kanssa.
Tommi Liuhala oli naimisissa tuottaja ja sanoittaja Kaisu Liuhalan kanssa.
Aiheesta muualla

Tommi Liuhala Discogs-tietokannassa
Tommi Liuhala Ritva-tietokannassa
Liuhalan Hi-Hat-tuottajaurasta tarkemmin (Arkistoitu – Internet Archive), Suomalaisen musiikin historia -sivusto
Särki-Heinänen

| Särki-Heinänen |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°42′32″N, 25°37′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Jutilanjärveen 
Järvinumero:  14.221.1.255
Mittaustietoja
Pinnankorkeus:  84 m  
Pituus:  430 m  
Leveys:  130 m  
Rantaviiva:  0,71 km  
Pinta-ala:  2,861 ha  
Saaria:  ei saaria 
 fiSärki-Heinänen 
Särki-Heinänen  on Keski-Suomessa Luhangalla Judinsalon kylän lähellä sijaitseva lampi.
Maantietoa

Lammen pinta-ala on 2,9 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 84 metriä mpy.
Terminator

| Terminator |
| --- | --- |
 Arnold Schwarzeneggerin mukaan luotu Terminator-vahanukke Madame Tussauds -vahakabinetissa Lontoossa
Luoja(t):  James Cameron
Elokuvasarja:  Terminator
Näyttelijä(t):  Arnold Schwarzenegger
Terminator eli Cyberdyne Systems Series T-800 / T-850 Model 101, suomeksi joskus Terminaattori, on kyborgi, joka teki ensiesiintymisensä tieteis-toimintaelokuvassa Terminator – tuhoaja (1984). Hahmo on esiintynyt myös elokuvasarjan muissa osissa Terminator 2 – Tuomion päivä (1991), Terminator 3: Koneiden kapina (2003), Terminator – Pelastus (2009), Terminator Genisys (2015) ja Terminator: Dark Fate (2019). Terminatorin alkuperäinen esittäjä on näyttelijä Arnold Schwarzenegger. Elokuvassa Terminator – Pelastus hahmo on luotu digitaalisesti, eikä Schwarzenegger näyttele sitä.
Ominaisuudet

Elokuvasarjan jokaisessa osassa on päivitetty Terminator-tyyppi, joka näyttää samalta kuin edeltäjänsä mutta on jollain tavalla edistyneempi. Elokuvasarjan kahdessa ensimmäisessä osassa ja uusimmissa osissa esiintyy tyyppi T-800 ja kolmososassa T-850. Varhaisin T-800 oli valmistettu titaaniseoksesta ja sitä seuranneet mallit koltaaniseoksesta, joka kestää yli 430 asteen kuumuutta paremmin kuin titaani. Rungon päällä on orgaaninen kerros ja iho, joka saa Terminatorin näyttämään ihmiseltä. Malli 101 näyttää Arnold Schwarzeneggeriltä, muilla malleilla on eri näyttelijöiden kasvot.
Jotta uusi Terminator ei tarvitsisi koulutusta, siihen on ohjelmoitu aikaisempien Terminatorien kokemukset, jotka on ladattu talteen niiden huollon yhteydessä.
Terminator pystyy huijaamaan ihmisiä uskomaan sitä ihmiseksi, mutta koirat kykenevät havaitsemaan sen kyborgiksi.
Tuotanto

Schwarzeneggerin esittämä Terminator on iso ja lihaksikas. Ohjaaja James Cameron oli alun perin suunnitellut rooliin vähäpätöisemmän kokoista näyttelijää. Cameron on kertonut, että Terminatorin hahmon idea oli tullut hänelle painajaisunessa.
Muussa mediassa

Elokuvasarjan ohella Terminator-hahmo on esiintynyt myös sarjakuvissa. Frank Millerin neliosaisessa sarjakuvateoksessa RoboCop vs. The Terminator se esiintyy RoboCopin kanssa ja Dark Horsen sarjakuvakirjassa Alien- ja Predator-universumissa. Hahmo esiintyy myös ladattavana bonushahmona Mortal Kombat 11 -pelissä.
Aiheesta muualla

Kuvia tai muita tiedostoja aiheesta Terminator Wikimedia Commonsissa
| --- | --- |
Elokuvat:   Terminator – tuhoaja  Terminator 2 – Tuomion päivä  Terminator 3: Koneiden kapina  Terminator – Pelastus  Terminator Genisys  Terminator: Dark Fate 
Televisio:   Terminator: Sarah Connorin aikakirjat 
Sarjakuvat:   RoboCop vs. The Terminator 
Hahmot:   Terminator  Skynet  T-1000  John Connor 
Terminatorin runko
The Wailers

The Wailers voi tarkoittaa:
The Original Wailers,  Bob Marleyn taustayhtye
The Wailers, Bob Marleyn yhtye
The Wailers, yhdysvaltalainen garage rock -yhtye
Wailers Band, Bob Marleyn taustayhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Wailers”, voi hakea sivunnimihaulla, laajalla sivunnimihaulla tai tekstihaulla.
The WB Television Network

The WB Television Network tai lyhyemmin The WB (lyhenne sanoista Warner Brothers) oli yhdysvaltalainen televisiokanava. WB oli Warner Brothersin ja Tribune Companyn yhteinen yritys, joka perustettiin 11. tammikuuta 1995.
CBS Corporation ja Warner Bros. julkistivat 24. tammikuuta 2006 uuden The CW Television Network -kanavan käynnistämisen keväällä 2006. Uusi yhteisyritys alkoi näyttää The WB:n ja UPN:n ohjelmia. The WB lopetettiin 17. syyskuuta 2006 The CW -kanavan käynnistämisen jälkeen.
Heart of Courage

| ”Heart of Courage” Two Steps from Hell |
| --- | --- | --- |

Singlen tiedot
 Albumilta: Legend
 Julkaistu: 2008
 Kesto: 01.57
Two Steps from Hellin muut singlet
|   | ”Heart of Courage” 2008 |   |
Heart of Courage on tuotantomusiikkiyhtye Two Steps from Hellin kappale heidän seitsemänneltä näytealbumiltaan Legend. Kappaleen on tehnyt yhtyeen jäsen Thomas Bergersen. Kappale kestää yhden minuutin ja 57 sekuntia. Se kuulostaa pelkästään instrumentaaliselta, mutta sen taustalla on ikään kuin kuorolaulua.
Heart of Couragea on käytetty monien elokuvien ja pelien trailereissa. Se oli muun muassa elokuvan Narnian tarinat: Kaspianin matka maailman ääriin trailerin musiikkina. Heart of Courage oli myös Suomen mäkihyppymaajoukkueen mainoksen taustamusiikkina vuonna 2013.
Käännös suomeksi
The Voice of Zion

| The Voice of Zion |
| --- | --- |
Lehtityyppi:  sanomalehti
Julkaisija:  Laestadian Lutheran Church
Päätoimittaja:  Paul Waaraniemi
Sitoutuneisuus:  Vanhoillislestadiolaisuus
Kotikunta:  Minnesota
Kotimaa:  Yhdysvallat
Sivukoko:  newspaper
Ilmestymistiheys:  kuukausittain
Aiheesta muualla
The Voice of Zion
The Voice of Zion on Yhdysvalloissa ja Kanadassa asuvien vanhoillislestadiolaisten julkaisema hengellinen sanomalehti. Se ilmestyy 12 kertaa vuodessa ja siinä on kirjoituksia suurimmaksi osaksi englanniksi, mutta myös espanjaksi, ranskaksi ja suomeksi. Lehteä toimittaa Laestadian Lutheran Church. Lehdessä ilmestyy myös joitakin Suomen vanhoillislestadiolaisten pää-äänenkannattajassa Päivämiehessä olleita kirjoituksia.
The Flash (videopeli)

| The Flash |
| --- | --- |

Kehittäjä:  Equilibrium
Julkaisija:  THQ
Julkaistu:  NA 1991EU 1991
Lajityyppi:  toimintapeli
Pelimuoto:  yksinpeli
Alusta:  Game Boy
Lisää peliartikkeleitaVideopelien teemasivulla
Infobox OK   : 
The Flash on  Equilibriumin kehittämä THQ:n julkaisema toimintapeli. Peli on julkaistu vuonna 1991 Game Boylle.
Pelaaminen

Peli perustuu televisiosarjaan Flash ja pelissä pelataan DC Comicsin sarjakuvien hahmolla Salamalla. Peli on sivuttain vierittävä tasohyppely/taistelupeli.
Pelaajan tarkoitus on pelastaa Salaman kotikaupunki Central City ja taistella itsensä läpi 13 eri kentän sekä pysäyttää Trickster räjäyttämästä kaupunkia. Hahmoa voi liikuttaa vasemmalle tai oikealle, sekä hyppy- ja lyöntinapeilla lyödä rikollisia ja purkaa pommeja. Jokaisella kentällä on oma aikarajansa.
Aiheesta muualla

The Flash MobyGamesissa (englanniksi)
The Cold Light of Day

| The Cold Light of Day |
| --- | --- |
 Elokuvan virallinen juliste.
Ohjaaja:  Mabrouk El Mechri
Käsikirjoittaja:   Scott Wiper  John Petro  Richard Price 
Tuottaja:   Marc D. Evans  Trevor Macy  Kevin Mann 
Säveltäjä:  Lucas Vidal
Kuvaaja:  Remi Adefarasin
Leikkaaja:  Valerio Bonelli
Pääosat:   Bruce Willis  Sigourney Weaver  Henry Cavill 
Valmistustiedot
Valmistusmaa:   Yhdysvallat  Espanja
Tuotantoyhtiö:  Intrepid Pictures Galavis Film Film Rites Fria Luz Del Dia, A.I.E.
Levittäjä:  Summit Entertainment
Ensi-ilta:   4. huhtikuuta 2012  6. huhtikuuta 2012  7. syyskuuta 2012
Kesto:  93 min
Alkuperäiskieli:  englanti
Budjetti:  20 000 000 $
Tuotto:  16 863 583 $
Aiheesta muualla
IMDb 
Elonet
AllMovie
Infobox OKNimi-testi OK: 
The Cold Light of Day on Mabrouk El Mechrin ohjaama vuonna 2012 ensi-iltansa saanut 
toimintatrillerielokuva. Elokuvan pääosia esittävät Bruce Willis, Sigourney Weaver ja Henry Cavill.
Rooleissa

| 0 | 1 | 2 |
| --- | --- | --- |
|  Henry Cavill  | … |  Will Shaw   |
|  Bruce Willis  | … |  Martin Shaw   |
|  Sigourney Weaver  | … |  Jean Carrick   |
|  Verónica Echegui  | … |  Lucia   |
|  Caroline Goodall  | … |  Mrs. Shaw   |
|  Rafi Gavron  | … |  Josh   |
|  Lolo Herrero  | … |  Reynaldo   |
|  Mark Ullod  | … |  Vicente   |
|  Emma Hamilton  | … |  Dara   |
|  Joseph Mawle  | … |  Gorman   |
|  Michael Budd  | … |  Esmael   |
|  Alex Amaral  | … |  Cesar   |
|  Jim Piddock  | … |  Meckler   |
|  Paloma Bloyd  | … |  Cristiana   |
Aiheesta muualla

The Cold Light of Day Internet Movie Databasessa (englanniksi)
Heikki Pippola

Heikki Olavi Pippola (s. 1. toukokuuta 1943 Vimpeli) on entinen suomalainen juoksija. Hänen päämatkansa olivat 400 ja 800 metriä.
Pippola voitti 400 metrin juoksun Suomen mestaruuden vuosina 1965, 1966 ja 1967. Vuonna 1966 hän voitti myös 800 metrin juoksun Suomen mestaruuden ajalla 1.48,8 . Kaikkiaan Pippola saavutti urallaan kahdeksan henkilökohtaista SM-mitalia, yhden niistä 400 metrin aitajuoksussa vuonna 1965. Syyskuussa 1966 Pippola juoksi 800 metrin Suomen ennätyksen 1.47,8. Hän sivusi ennetystään myöhemmin samassa kuussa.
Seuratasolla Pippola edusti Alavuden Urheilijoita.
The Eagles Greatest Hits, Vol. 2

| The Eagles Greatest Hits, Vol>  2 The Eagles |
| --- | --- | --- |

Kokoelmalevyn tiedot
 Äänitetty : 1976-1980
 Julkaistu: 1982
 Tuottaja(t): Bill Szymczyk
 Tyylilaji: Rock
 Kesto: 46.40
 Levy-yhtiö: Asylum
The Eaglesin muut julkaisut
| Eagles Live 1980 | The Eagles Greatest Hits, Vol. 2 1982 | Hell Freezes Over 1994 |
The Eagles Greatest Hits, Vol. 2 on rock-yhtye The Eaglesin vuonna 1982 julkaistu kokoelma. Se jatkaa mihin Their Greatest Hits (1971–1975) jäi. Se sisältää kappaleita vuosilta 1976-1980.
Kappaleet

Hotel California – 6:30
Heartache Tonight – 4:25
Seven Bridges Road – 2:58
Victim of Love – 4:11
The Sad Café – 5:32
Life in the Fast Lane – 4:45
I Can't Tell You Why – 4:54
New Kid in Town – 5:04
The Long Run – 3:42
After the Thrill is Gone – 4:41
Alkuperäisten albumien kappalelähteet

Hotel California (1976) (1., 4., 6. & 8.)
The Long Run (1979) (2., 5., 7. & 9.)
Eagles Live (1980) (3. & 10.)
Heikki Pentti

Heikki Oskari Pentti (12. joulukuuta 1946 Helsinki – 19. huhtikuuta 2008) oli vuorineuvos, Lemminkäinen-yhtiön suuromistaja ja vuosina 1983–1993 sen toimitusjohtaja. Hän toimi Lemminkäisen johtotehtävissä 39 vuotta. Hän oli Teollisuuden ja työnantajien TT:n hallituksen puheenjohtaja vuoteen 2003. Hän oli koulutukseltaan diplomiekonomi.
Pentin isoisä oli Lemminkäisen ensimmäisen polven omistaja, rakennusmestari Oskari Vilamo. Hänellä on kolme lasta, joista tytär Kristina Pentti-von Walzel on Lemminkäisen hallituksessa.
Pentti omistaa 3,86 prosenttia YIT:stä.
Haisuherkkusieni

| Haisuherkkusieni |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Agaricaceae
Suku::  Herkkusienet Agaricus
Laji::  bernardii
Kaksiosainen nimi
 Agaricus bernardii  Quél. 
Infobox OKNimi-testi OK: 
Haisuherkkusieni eli meriherkkusieni (Agaricus bernardii, syn. A. maleolens) on Suomessa kasvava myrkyllinen herkkusienilaji. Haisu- ja meriherkkusientä pidettiin aiemmin eri lajeina, mutta nykykäsityksen mukaan on kyse yhdestä lajista. Se muistuttaa syötäviä herkkusieniä, mutta sienen tunnistaa tympeästä hajustaan. Sen lakki on valkoinen tai vaaleanruskea. Jalka on vaalea ja heltat ovat aluksi lihanpunaiset ja myöhemmin tummanruskeat. Sieni on lievästi myrkyllinen ja saattaa aiheuttaa vatsanväänteitä. Sieni myös maistuu pahalta.
Ennen meriherkkusienenä tunnettu muoto kasvaa merenrantojen niityillä ja sisämaan tienvarsilla. Sieni on kohtalaisen harvinainen koko Suomessa.
Heikki Pennola

Heikki Pennola (alkujaan Henrik Aleksander Åhlman) (11. syyskuuta 1879 Kanneljärvi – 26. maaliskuuta 1960 Kuopio) oli suomalainen yleisurheilija.
Heikki Pennola
Pennola osallistui Suomen joukkueessa Ateenan välikisoissa 1906 useampaan lajiin, joissa parhaiten pärjäsi seiväshypyssä, jossa jakoi viidennen sijan hypättyään tasan 3 metriä.
Suomen urheilukuninkuuden hän voitti vuonna 1905.
Painissa Pennola oli Viron mestari 1902 ja Venäjän mestari 1903. Seuratasolla hän edusti Viipurin Reipasta.
The Dynasty: Roc La Familia

| The Dynasty: Roc La Familia Jay Z |
| --- | --- | --- |

Studioalbumin tiedot
 Äänitetty : 2000
 Julkaistu: 31. lokakuuta 2000
 Tuottaja(t): Shawn Carter, Damon Dash & Kareem "Biggs" Burke
 Tyylilaji: rap, hip hop
 Kesto: 66.25
 Levy-yhtiö: Roc-A-Fella Records
Jay Z:n muut julkaisut
| Vol. 3... Life and Times of S. Carter 1999 | The Dynasty: Roc La Familia 2000 | The Blueprint 2001 |
The Dynasty: Roc La Familia on Jay Z:n vuonna 2000 julkaisema albumi. Albumista aiottiin alun perin Roc-A-Fella Records-artistien yhteislevyä, mistä johtuu runsaat vierailut. Albumi esitteli yleisölle uusia tuottajalupauksia, kuten Just Blazen, Kanye Westin ja vielä melko tuntemattoman The Neptunesin, jotka nopeasti nousivat hip hop -maailman huipulle. Levy myi Yhdysvalloissa tuplaplatinaa.
Kappalelista

"Intro" (tuottaja: Just Blaze) - 3:10
"Change the Game" (feat. Memphis Bleek & Beanie Sigel) (tuottaja: Rick Rock) - 3:07
"I Just Wanna Love U (Give It 2 Me)" (feat. Pharrell Williams) (tuottajat: The Neptunes) - 3:47
"Streets Is Talking" (feat.Beanie Sigel) (tuottaja: by Just Blaze) - 4:44
"This Can't Be Life" (feat. Scarface & Beanie Sigel) (tuottaja: Kanye West) - 4:48
"Get Your Mind Right Mami" (feat. Snoop Dogg & Memphis Bleek) (tuottaja: Rick Rock) - 4:22
"Stick 2 the Script" (feat. Beanie Sigel) (tuottaja: Just Blaze) - 4:08
"You, Me, Him and Her" (feat. Memphis Bleek, Beanie Sigel & Amil) (tuottaja: Bink) - 3:44
"Guilty Until Proven Innocent" (feat. R. Kelly) (tuottaja: Rockwilder) - 4:55
"Parking Lot Pimpin'" (feat. Beanie Sigel & Memphis Bleek) (tuottaja: Rick Rock) - 4:15
"Holla" (feat. Memphis Bleek) (tuottaja: B-High) - 3:32
"1-900-Hustler" (feat. Beanie Sigel, Memphis Bleek & Freeway) (tuottaja:  Bink) - 3:50
"R.O.C." (feat. Beanie Sigel & Memphis Bleek) (tuottaja: Just Blaze) - 4:06
"Soon You'll Understand" (tuottaja: Just Blaze) - 4:06
"Squeeze 1st" (tuottaja: Rick Rock) - 3:49
"Where Have You Been" (feat. Beanie Sigel) (tuottaja: T. T.) - 5:33
Singlet

"I Just Wanna Love U (Give It 2 Me)" (31. lokakuuta 2000)
"Change the Game" (9. tammikuuta 2001)
"Guilty Until Proven Innocent" (31. maaliskuuta 2001)
Heliakkinen nousu

Heliakkinen nousu on tilanne, jossa taivaankappale, esimerkiksi tähti, nousee aamulla vähän ennen Aurinkoa niin, että sen voi havaita ennen kuin Aurinko valaisee taivaan. Taivaankappaleen heliakkisella nousulla viitataan ensimmäiseen päivään, jolloin kyseinen taivaankappale voidaan nähdä aamutaivaalla. Sitä edeltävinä aamuina Aurinko vielä nousi samanaikaisesti sen kanssa tai vain vähän myöhemmin, estäen sitä näkymästä. Muutos johtuu siitä, että Aurinko liikkuu tähtien suhteen itään noin asteen verran päivässä.
Kohteiden heliakkista nousua on käytetty vuodenaikojen ajoittamiseen monessa kulttuurissa. Esimerkiksi muinaiset egyptiläiset käyttivät Siriuksen heliakkista nousua merkkinä Niilin tulvien alkamista. Etelässä, jossa hämärä on hyvin lyhyt, tähdet näkyvät vielä juuri ennen auringonnousua. Suomessa heliakkista nousua on vaikea käyttää ilmiöiden ajoittamiseen, sillä hämärä kestää pitkään ja taivas vaalenee jo kauan ennen auringonnousua.
The Cold Vein

| The Cold Vein Cannibal Ox |
| --- | --- | --- |

Studioalbumin tiedot
 Äänitetty : 2000–2001
 Julkaistu: 15. toukokuuta 2001
 Formaatti: CD, LP, digitaalinen
 Tuottaja(t): El-P
 Tyylilaji: hip hop
 Kesto: 73.45
 Levy-yhtiö: Definitive Jux
Cannibal Oxin muut julkaisut
|   | The Cold Vein 2001 | Blade of the Ronin 2015 |
Singlet albumilta The Cold Vein
 ”Vein” Julkaistu: maaliskuu 2001  ”The F-Word” Julkaistu: syyskuu 2001
The Cold Vein on yhdysvaltalaisen hip hop -duo Cannibal Oxin esikoisalbumi, joka julkaistiin 15. toukokuuta 2001 levymerkillä Definitive Jux. Albumin on tuottanut El-P, joka julkaisi 19. huhtikuuta 2002 albumin instrumentaaliversion El-P Presents Cannibal Oxtrumentals.[lähde? ]